stanford-oval/wikipedia huggingface dataset:
חילי טרופר
פעילות פוליטית > שר התרבות והספורט

ב-17 במאי 2020 מונה במסגרת ממשלת ישראל השלושים וחמש לשר התרבות והספורט. עם אישור "החוק הנורווגי" התפטר מהכנסת, וכהונתו בה נפסקה ב-19 ביוני 2020.
בתחילת יוני, הכריזו טרופר ושר האוצר ישראל כץ על חבילת סיוע בסף 200 מיליון שקל שתוענק למוסדות התרבות. זאת עקב ההשפעה של התפרצות נגיף הקורונה בישראל על עולם התרבות.
באוקטובר 2020 אישר טרופר כי יוקם מתחם ספורט חדש בצמוד למתחם וינגייט הקיים, במתחם יוקמו אולמות אימון, מסלול אתלטיקה, בית מלון בדירוג 5 כוכבים, מסעדות, בניין מגורים, משרדים לאיגודי הספורט, מוזיאון שיעסוק בתיעוד תולדות הספורט הישראלי, מסלול ריצה אולימפי, מכוני כושר ואף מעבדות. בנוסף לכך בעקבות הרחבתה של המכללה והמתחמים שמסביבה תוקם כניסה חדשה לאזור וייבנה מחלף חדש שישמש את הבאים והנכנסים למקום. עלות הפרויקט צפויה להסתכם בכ-150 מיליון שקלים.
חודש לאחר מכן, אישרה הממשלה את הצעתו להקמת אקדמיה לשפת הסימנים הישראלית, על פי התכנון האקדמיה תכלול בחקר, תיעוד ופיתוח שפת הסימנים הישראלית ותדאג לקדם את השימוש בשפת הסימנים הישראלית.
במאי 2021 מונה לשר המדע והטכנולוגיה וזאת לאחר מספר חודשים בהם כיהן כממלא מקום, אך כחודש לאחר מכן, עם השבעת הממשלה ה-36, העביר את תפקידו לאורית פרקש-הכהן ממפלגתו, בעוד הוא נותר שר התרבות והספורט לקדנציה נוספת.
ביולי 2021 העביר החלטה לשינוי שיטת התקצוב לענפי הספורט במדינה, כשהמטרה המוצהרת היא הכפלת כמות המדליות הישראליות בענפים האולימפיים, פראלימפיים והענפים הלא אולימפיים תחת התאחדות איל"ת.
בנובמבר 2021, פורסם כי משרדו ואחרים קידמו נוהל עידוד הפקות זרות.
פעילות פוליטית > שר ללא תיק בממשלה ה-37 במלחמת חרבות ברזל

בתקופת מלחמת חרבות ברזל ועם כינונה של ממשלת החירום מונה טרופר לשר ללא תיק, הוא הגיש את התפטרותו לראש הממשלה, יחד עם שאר השרים ממפלגתו ב-9 ביוני 2024.
חיים אישיים

טרופר נשוי ואב לארבעה. הוא גר בקהילה משותפת של דתיים וחילוניים במושב נס הרים.
כתביו

מקום בעולם: מחשבות על חינוך, הוצאת "ידיעות ספרים", 2013 (גרסה מקוונת של הספר (לבעלי הרשאה), באתר "כותר")
שביל בעולם: עוד מחשבות על חינוך, הוצאת "ידיעות ספרים", 2016
מרד של תקווה (עם יהודה שוחט), הוצאת "ידיעות ספרים", 2018
טיפות במדבר – תקווה בארץ פצועה, ידיעות ספרים, 2025
הערות שוליים

↑  חבר הכנסת חילי טרופר, באתר הכנסת
↑  חילי טרופר, באתר כחול לבן (ארכיון)
↑   "תיכון ההזדמנות האחרונה" - סרטו של בן שני(הקישור אינו פעיל)
↑  יובל קרני וענבר טויזר, ח"כ חילי טרופר תרם כליה לאדם זר: "מקווה לשוב לעניינים בהקדם", באתר ynet, 3 בפברואר 2020
↑  צוריאל הורוביץ, ‏חילי טרופר – בדרך למפלגת העבודה?,  באתר כיפה, 15 באוקטובר, 2012 10:39
↑  טל שלו‏, גנץ ויעלון חשפו שבעה מתמודדים ברשימתם המשותפת, באתר וואלה, 7 בפברואר 2019
↑  אתר ועדת הבחירות (ארכיון)
↑  נירית אנדרמן, 200 מיליון שקלים יוקצו לאישוש ענף התרבות ממשבר הקורונה, באתר הארץ, 2 ביוני 2020
↑  נדב צנציפר, חשיפה: הבית החדש של הספורט הישראלי, באתר ynet, 4 באוקטובר 2020
↑  איציק וולף, אושרה הקמת אקדמיה לשפת סימנים, באתר News1 מחלקה ראשונה, 29 בנובמבר 2020
↑  דפנה ליאל, ‏הממשלה אישרה שורת מינויים: איתן גינזבורג שר התקשורת, שטייניץ שר המים, באתר ‏מאקו‏, 3 במאי 2021
↑  N12 - תכנית התקצוב החדשה של משרד הספורט, באתר N12, ‏2021-07-12 (ארכיון)
↑  נטפליקס בדרך לת"א? כך מתכננת הממשלה לעודד הפקות זרות לצלם בישראל, באתר וואלה!, ‏2021-11-11 (ארכיון)
↑  בתמונה מימין לשמאל: עופר בורד, אריה מועלם, יוסי סורביץ, השר חילי טרופר (מאחור, תומך באלכס זילוני, בן 106), שלמה ענבר, אביחי אנסבכר (מאחור), דן טולקובסקי, ברוך לוי, אפרים לפיד, חובב שפירא. צילם מנשה סמירה, חבר הנהלת ארגון ההגנה.
↑  אתר הכנסת, ממשלות ישראל - הממשלה ה-37, באתר main.knesset.gov.il
↑  מורן אזולאי, מכתבי ההתפטרות המלאים של שרי המחנה הממלכתי: "שיקולים זרים חדרו לקבלת ההחלטות", באתר ynet, 9 ביוני 2024
↑   עמרי הרצוג, "טיפות במדבר": חילי טרופר שוב נכנס מתחת לאלונקה, באתר הארץ, 5 במרץ 2025
| --- | --- |
בקרת זהויות :  NLI: 987007473199505171  GND: 1055958991  ISNI: 0000 0004 0874 6237  LCCN: no2013054038  VIAF: 301526007   WorldCat (עם VIAF): 301526007 
מפגש בבית מורשת ההגנה, 9 ביוני 2022
איכתיוטיטאן

| איכתיוטיטאן |
| --- | --- |
 
תקופה
טריאס עליון 205–202 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: איכתיוזאוריה
תת־סדרה:: Longipinnati
משפחה:: Shastasauridae
סוג:: איכתיוטיטאן
מין:: Ichthyotitan severnensis
שם מדעי
 Ichthyotitan ‏Lomax & ואחרים, 2024

איכתיוטיטאן (שם מדעי: Shonisaurus; מילולית: "דג הטיטאן") הוא סוג של זוחל ימי נכחד מסדרת האיכתיוזאוריה, אשר התקיים בימים הקדומים של הטריאס העליון שלפני 205 עד 202 מיליון שנה מזמננו, ממש לפני הכחדת הטריאס שלפני 201 מיליון שנה מזמננו ולפי ממצאיו נראה שהיה הזוחל הימי הגדול בעולם, כשהגיע בבגרותו לאורך של 25 מטרים, דומה מאוד לאורך של לווייתן כחול
המאובנים שלו התגלו ב-2020 בסאמרסט שבאנגליה והוא תואר בשנת 2024. נכלל בסוג זה מין בודד: Ichthyotitan severnensis, הקרוי על שם שפך סברן (אנ'), לצידו התגלו מאובניו.
מאפיינים

הממצאים של זוחל ימי זה ידועים משני עצמות חלקיות של לסת תחתונה שהתגלו בשני מקומות נפרדים, כאשר אלה דמו לממצאי לסתו של איכתיוזאורים גדולים כמו השסטזאורוס והשונוזאורוס הענקיים. אם זאת לפי השוואת גודל הגוף נראה היה שהאיכתיוטיטאן היה גדול מהם בהרבה ולמעשה היה הזוחל הימי הגדול ביותר שהתגלה מעולם. לפי ההערכות האחרונות הוא הגיע לאורך של כמעט 25 מטרים בקירוב, כך שהיה קרוב לאורך של לווייתן כחול מודרני. ישנם אפילו חוקרים שהעריכו את אורכו ב-30 עד 35 מטרים, בהתבסס על מבנה עצמות הלסת.
החוקרים מעריכים עקב מבנה הלסת שאיננו הותאם לשאיבת פלנקטון בדומה ללווייתנים הגדולים, מאחר שעצם הלשון שלו עדינים מכדי לאפשר שאיבת מזון מהירה לקיבה, נוסף על מבנה קרוביו של שיניים חרוטיות חזקות ותוכן של קונכיות בקיבתם, מה שמרמז שהיה טורף גדול כמו קטלן מודרני שניזון ככל הנראה מדגים וזוחלים ימיים אחרים.
הערות שוליים

↑  Lomax, D. R.; de la Salle, P.; Perillo, M.; Reynolds, J.; Reynolds, R.; Waldron, J. F. (2024). "The last giants: New evidence for giant Late Triassic (Rhaetian) ichthyosaurs from the UK". PLOS ONE. 19 (4). e0300289. doi:10.1371/journal.pone.0300289. PMC 11023487. PMID 38630678.
↑  Perillo, Marcello; Sander, P. Martin (9 April 2024). "The dinosaurs that weren't: osteohistology supports giant ichthyosaur affinity of enigmatic large bone segments from the European Rhaetian". PeerJ. 12: e17060. doi:10.7717/peerj.17060. ISSN 2167-8359. PMC 11011611. PMID 38618574.
↑  Motani R, Tomita T, Maxwell E, Jiang D, Sander P (2013). "Absence of Suction Feeding Ichthyosaurs and Its Implications for Triassic Mesopelagic Paleoecology". PLOS ONE. 8 (12): e66075. Bibcode:2013PLoSO...866075M. doi:10.1371/journal.pone.0066075. PMC 3859474. PMID 24348983.
אולימפיאדת ריו דה ז'ניירו (2016)

| --- | --- |
סמליל אולימפיאדת ריו דה ז'ניירו (2016)
סמליל אולימפיאדת ריו דה ז'ניירו (2016)
 עיר מארחת:  ריו דה ז'ניירו, ברזיל
 מדינות משתתפות:  207
 ספורטאים משתתפים:  10,293
 תחרויות:  306 ב-32 ענפי ספורט
 טקס הפתיחה:  5 באוגוסט 2016
 טקס הנעילה:  21 באוגוסט 2016
 נפתח רשמית על ידי:  מישל טמר (נשיא ברזיל בפועל)
 השביע את המשתתפים:  רוברט שיידט
 הדליק את הלפיד האולימפי:  ונדרליי דה לימה
 האצטדיון הראשי:  מרקנה
  המתחמים האולימפיים ברחבי העיר
 → אולימפיאדת לונדון (2012) אולימפיאדת טוקיו (2020) ← 
המשחקים האולימפיים של קיץ 2016 – האולימפיאדה ה-31 בעת החדשה נערכו בין 5 באוגוסט ל-21 באוגוסט 2016 בריו דה ז'ניירו שבברזיל. אירוח המשחקים בריו נקבע בהחלטת הקונגרס האולימפי ה-13, וריו היא העיר הראשונה בדרום אמריקה שאירחה את המשחקים האולימפיים. בנוסף, הייתה זו הפעם השלישית בהיסטוריה בה התקיימו המשחקים האולימפיים בחצי הכדור הדרומי, לאחר שני משחקים אולימפיים שהתקיימו באוסטרליה.
המשחקים האולימפיים נפתחו כשנתיים לאחר שברזיל אירחה את מונדיאל 2014, בו משחק הגמר נערך באצטדיון המרקנה בריו דה ז'ניירו.
המכרז

שבע ערים עברו את השלב הראשון לאירוח המשחקים האולימפיים 2016 – ריו דה ז'ניירו (ברזיל), מדריד (ספרד), טוקיו (יפן), שיקגו (ארצות הברית), פראג (צ'כיה), באקו (אזרבייג'ן) ודוחה (קטר). ערים רבות הביעו עניין באירוח, אך ביטלו את הצעתן או שלא אושרו על ידי הוועד האולימפי. הוועד האולימפי ניקד כל עיר מבקשת על פי 11 קטגוריות שונות; יכולת כלכלית ויכולת מימון, אבטחה וביטחון, מתקני ספורט מתאימים (או לחלופין תוכניות בנייה מוצלחות), ניסיון קודם באירוח אירועי ספורט בין-לאומיים, תחבורה, דיור ומגורים, דעת קהל, תמיכת הציבור, תשתיות, תנאים ורמת הכפר האולימפי. העיר בעלת הניקוד הנמוך ביותר הייתה העיר באקו שזכתה בממוצע של 4.3 נקודות, לאחריה העיר פראג עם ממוצע של 5.3 נקודות, והאחרונה שניקודה היה נמוך מדי הייתה העיר דוחה שזכתה בממוצע של 6.9 נקודות, כך שריו דה ז'ניירו, שיקגו, מדריד וטוקיו דורגו כארבע הטובות ביותר והמשיכו להחלטה הסופית. את ההחלטה הסופית קיבל הוועד האולימפי ב-2 באוקטובר 2009, בפגישה בקופנהגן, דנמרק, כשרוב חברי הוועד האולימפי הצביעו (מלבד נשיא הוועד האולימפי, שבעת הנציגים השייכים למדינות המועמדות, שני נעדרים ונציג מושעה אחד). בסיבוב הראשון הובילה העיר מדריד (28 הצבעות), ולאחריה ריו (26 הצבעות) וטוקיו (22 הצבעות). שיקגו, שזכתה ל-18 הצבעות בלבד, נפסלה מהאירוח. בשלב השני ניצחה ריו (46 הצבעות), כשלאחריה מדריד (29 הצבעות). טוקיו זכתה ל-20 הצבעות בלבד והודחה.
השלב המכריע היה בין הערים ריו ומדריד, אך ריו דה ז'ניירו נבחרה ברוב קולות מובהק – 66 הצבעות לריו מול 32 הצבעות למדריד.
| תוצאות המכרז לאולימפיאדת קיץ 2016 |
| --- | --- | --- | --- | --- | --- |
| עיר | מדינה | סיבוב 1 | סיבוב 2 | סיבוב 3 |  |
|  ריו דה ז'ניירו |  ברזיל ברזיל | 26 | 46 | 66 |  |
| מדריד | ספרד ספרד | 28 | 29 | 32 |  |
| טוקיו | יפן יפן | 22 | 20 | — |  |
| שיקגו | ארצות הברית ארצות הברית | 18 | — | — |  |
לוגו

הלוגו לאולימפיאדה עוצב על ידי חברת Tatil הברזילאית. הלוגו שניתן לראות בו דימוי של שלוש צלליות אנושיות האוחזות ידיים בריקוד בצבעי הדגל הברזילאי, נועד לציין מסרים כגון גלובליות, אחדות, תשוקה, הישגיות ורוח אולימפית. ראשי הוועד האולימפי בברזיל ציינו בהקשר ללוגו את נושא התשוקה דרך ספורט ורצון להישגים, תשוקה של רוח "הקריוקה" (קיריוקה, כינוי לתושבי העיר ריו הילידים) ותשוקה ושינוי לעיר, למדינה ולעולם כולו. צלליתו של הסמל מדמה את הר הסוכר המפורסם שבעיר.
החידוש העיצובי בלוגו הוא היותו תלת־ממדי, ושילובו במקומות שונים בעיר כפסלים, אנימציות והקרנות לייזר. עבור הלוגו עוצב גם גופן ייחודי, שאמור לבטא את הערכים והמסרים שהוא נועד להעביר – מאפיינים של ריו 2016 ואנשיה, אותיות שנכתבו בקו אחד נמשך שנועד להביע תנועה של אתלטים, ומגוון עיקולים באותיות שנועדו לתאר חוסר רשמיות המושפעת משמחת החיים של העם הברזילאי".
מתקנים

מתקני הספורט באולימפיאדה היו מפוזרים במספר חלקים בעיר באזור הצפון מזרחי הדרום מזרחי ומרכז העיר.
מתקנים > קומפלקס הספורט העירוני

בקומפלקס הספורט העירוני שנבנה ברובע בארה דה טז'יוקה, שנמצא ליד חוף האוקיינוס האטלנטי בדרום מערב העיר. רובם בספורט סיטי קומפלקס סנטר שמכונה גם בארה אולימפיק פארק והפך לאחר האולימפיאדה לפארק עירוני הכולל אתר הופעות ומתקני לונה פארק:
מרכז האימונים האולימפי – תחרויות בכדורסל, ג'ודו, היאבקות וטאקוונדו וסיף וגם תחרויות במשחקים הפאראלימפיים.
ארנה דו פוטורו – כדוריד וגם כדורשער במשחקים הפאראלימפיים.
מרכז הטניס האולימפי – תחרויות טניס וטניס נכים.
ולודרום בארה – תחרויות רכיבה על אופני מסלול.
מרכז ספורט המים מריה לנק – תחרויות בכדורמים (שלבים מוקדמים), שחייה צורנית וקפיצה למים.
אצטדיון ספורט המים האולימפי – תחרויות שחייה וגמר כדורמים.
HSBC ארנה – תחרויות התעמלות אמנותית, התעמלות מכשירים וטרמפולינה.
מרכז הכנסים ריוסנטרו – תחרויות בדמינטון, הרמת משקולות, אגרוף וטניס שולחן.
פארק הגולף בשדרת האמריקות – תחרויות גולף (ענף אולימפי מחודש).
פונטאל – תחרויות מרוץ באופני כביש והליכה תחרותית.
גם הכפר האולימפי המשמש למגורי ספורטאים ומאמנים הוקם סמוך למרכז הכנסים ריוסנטרו הסמוך לקומפלקס הספורט. גם מרכז התקשורת הוקם בשולי קומפלקס הספורט בריוסנטרו. רכבת תחתית חדשה וכן כבישים מחברים את קומפלקס הספורט לחלקים אחרים בעיר.
מתקנים > שכונת דאודורו

מתקני הספורט בצפון מערב העיר.
היפודרום וילה מיליטר – תחרויות רכיבה על סוסים.
המטווח האולימפי דאודורו – קליעה למטרה.
מרכז ההוקי האולימפי – טורניר הוקי שדה.
X פארק כולל 3 זירות אקסטרים לתחרויות אופני הרים, אופני BMX ושיט קאנו במסלול (סלאלום).
אצטדיון אולימפיק ווייט-ווטר – תחרויות שיט קאנו במסלול (סלאלום).
מרכז אופני ההרים דאודורו – תחרויות רכיבה באופני הרים.
המרכז האולימפי לאופני BMX – תחרויות רכיבה באופני BMX.
פארק לקרב חמש – מתחם תחרויות בקרב חמש מודרני שהתקיימו באצטדיון דאודורו, ארנה דה ז'ובנטודה ומרכז ספורט המים דאודורו.
אצטדיון דאודורו – טורניר רוגבי שביעיות (ענף אולימפי חדש) וחלק מתחרויות הקרב חמש מודרני.
ארנה דה ז'ובנטודה – תחרויות סיף במסגרת הקרב חמש וחלק ממשחקי כדורסל הנשים.
מרכז ספורט המים דאודורו – תחרות השחייה בקרב חמש מודרני.
מתקנים > מתחם המרקנה

מתקני הספורט באזור צפון מרכז העיר.
אצטדיון המרקנה אירח את טקסי הפתיחה והסיום של האולימפיאדה ואת הגמר של טורניר הכדורגל האולימפי. כמו כן יארח גם את טקסי הפתיחה והסיום של המשחקים הפאראלימפיים.
אצטדיון אנז'ניאו אירח את תחרויות האתלטיקה והריצה האולימפיים וחלק ממשחקי הכדורגל.
מרקנזיניו – כדורעף.
סמבודרומו, השדרה עם הטריבונות המשמשת את הקרנבל בריו, אירחה את תחרויות הקליעה בחץ וקשת וגם שמשה כנקודת הסיום למרתון האולימפי.
מתקנים > אזור חופי הקופקבנה

מתקני הספורט באזור דרום מזרח העיר.
אגם רודריגו דה פרייטס – אגם ששימש לתחרויות חתירה ושיט.
חוף קופקבנה – טורניר כדורעף חופים.
מבצר קופקבנה – תחרויות הטריאתלון האולימפי ושחייה במים פתוחים.
מרינה דה גלוריה – שיט מפרשיות וגלשני רוח.
פארק פלמנגו – מסלול רכיבה באופני כביש והמרתון האולימפי.
מתקנים > מתחמים נוספים בעיר

בעיר נבנו גם הכפר האולימפי לספורטאים הכולל 31 מגדלים בגובה 17 קומות ובהם 3,604 יחידות דיור שיועדו לכ-18,000 ספורטאים ומאמנים לצד טיילת חוף המעוטרת בתעלות נוי ופארק שכונתי עם מתקני ספורטק, אולמות זמניים ששימשו לצרכים שונים כגון מחסני ציוד, חדרי אוכל גדולים לספורטאים, חדרי כושר ועוד והוא סמוך לריוסנטרו. בכפר הוצבה לראשונה מטעם הוועד האולימפי הבין-לאומי אנדרטת "אבן הזיכרון" לטבח הספורטאים באולימפיאדת מינכן שבעתיד תוצב בכפרים האולימפיים הבאים בערים שיארחו את האולימפיאדה. הורחב גם מרכז תקשורת בריוסנטרו שהוקם לקראת המשחקים הפאן אמריקאיים ב-2007. מרכז התקשורת הוא מקבץ מבנים בגובה 75 מטרים בגובה 24 קומות (שיוסב לאחר המשחקים לקומפלקס משרדים מעל שדרת חנויות ומסעדות וכן מלון) ששולב עם מלון המשמש למגורי העיתונאים והוא נמצא ליד הכפר האולימפי וקומפלקס מתקני הספורט בבארה דה טז'יוקה. כן הוכשר חוף אולימפי לתיירים המבקרים המעוטר בסמלי הטבעות האולימפיות וסמלי אולימפיאדת ריו ומציע פעילויות תרבות ואטרקציות שונות לתיירים.
מתקנים > מתקנים בערים אחרות

בנוסף לאצטדיון המרקנה שבריו דה ז'ניירו שאירח את גמר טורניר הכדורגל האולימפי וכן אצטדיון אנז'ניאו שאירח חלק מהמשחקים, נערך טורניר הכדורגל האולימפי גם באצטדיונים מחוץ לעיר: הלאומי בברזיליה, ארנה פונטה נובה בסלבדור, מינייראו בבלו הוריזונטה, ארנה אמזוניה במנאוס וארנה קורינתיאנס בסאו פאולו.
תחרויות > ענפי הספורט

במשחקים האולימפיים ב-2016 נערכו תחרויות ב-32 ענפי ספורט שונים. על-פי החלטתו של הוועד האולימפי הבין-לאומי מ-9 באוקטובר 2009, במשחקים אולימפיים אלה התקיימו לראשונה תחרויות בגולף וברוגבי שביעיות.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   אופניים   אגרוף   אתלטיקה   בדמינטון   ג'ודו   גולף   הוקי שדה   היאבקות |   הרמת משקולות   התעמלות מכשירים   התעמלות אמנותית   חתירה   טאקוונדו   טניס   טניס שולחן   טריאתלון |   כדורגל   כדוריד   כדורמים   כדורסל   כדורעף   סיף   קאנו/קיאק   קליעה |   קפיצה למים   קרב חמש מודרני   קשתות   רוגבי  רכיבה   שחייה   שחייה צורנית   שיט |  |  |  |  |
תחרויות > טבלת מדליות

הטבלה ממוינת על פי שיטת הספירה של "זהב תחילה".
ענפי האולימפיאדה ותוצאותיהם > אופניים

במהלך מרוץ אופני כביש לנשים, אנמיק ואן ולוטן (הולנד הולנד) שהובילה במרוץ 12 ק"מ לסיומו, איבדה שליטה על האופניים שלה התנגשה בעץ ונפצעה קשה עם שלושה שברים בעמוד השדרה וזעזוע מוח.
ענפי האולימפיאדה ותוצאותיהם > אתלטיקה > האתלטיות הבולטות

אליין תומפסון (ג'מייקה ג'מייקה), זכתה ב-3 מדליות, 2 זהב ו-1 כסף. מדליות זהב, בריצת 100 מטר ובריצת 200 מטר ומדליית כסף, בריצת שליחות 4x100.
אליסון פליקס (ארצות הברית ארצות הברית), זכתה ב-3 מדליות, 2 זהב ו-1 כסף. מדליות זהב בריצות שליחות 4x100 ו-4x400 מטר. מדליית כסף, בריצת 400 מטר.
טיאנה ברטולטה (ארצות הברית ארצות הברית), זכתה בשתי מדליות זהב, בריצת שליחות 4x100 מטר ובקפיצה לרוחק.
טורי בואי (ארצות הברית ארצות הברית), זכתה ב-3 מדליות, אחת מכל סוג. זהב בריצת שליחות 4x100 מטר, כסף בריצת 100 מטר וארד בריצת 200 מטר.
ענפי האולימפיאדה ותוצאותיהם > אתלטיקה > האתלטים הבולטים

יוסיין בולט (ג'מייקה ג'מייקה) זכה ב-3 מדליות זהב אישיות בריצת 100 מטר, בריצת 200 מטר ובריצת שליחים 4x100 מטר, והוא האתלט הראשון בהיסטוריה שזוכה שלוש פעמים רצופות ב-3 מדליות זהב ובסך הכול צבר 9 מדליות אולימפיות.
מו פארח (בריטניה בריטניה) זכה ב-2 מדליות זהב אישיות בריצת 5000 מטר ובריצת 10000 מטר.
ענפי האולימפיאדה ותוצאותיהם > אתלטיקה > שיאי עולם > נשים

אלמז איינה (אתיופיה אתיופיה), קבעה בריצת 10000 מטר שיא עולם חדש של 29:17:45 דקות.
אניטה ולודרצ'יק (פולין פולין), קבעה ביידוי פטיש שיא עולם חדש של 82.29 מטר.
ענפי האולימפיאדה ותוצאותיהם > אתלטיקה > שיאי עולם > גברים

וייד ואן ניקרק (דרום אפריקה דרום אפריקה), קבע בריצת 400 מטר שיא עולם חדש של 43.03 שניות.
ביוני 2016 הוחלט סופית על ידי ההתאחדות הבין-לאומית באתלטיקה כי אתלטי רוסיה, שדורגו במקום שני הכללי בתחרויות האתלטיקה, אחרי ארצות הברית בלונדון 2012 (זכו ב-8 מדליות זהב ו-18 מדליות בסך הכול), לא ישתתפו במשחקים האולימפיים, בכפוף לאישור ההחלטה על ידי הוועד האולימפי הבין-לאומי, בעקבות דו"ח הסוכנות העולמית נגד סמים בספורט שקבע כי רוסיה נהגה באופן שיטתי לאמרץ את ספורטאיה. ביולי החליט הוועד כי התאחדות כל ענף אולימפי תקבע אם ספורטאיה יוכלו להשתתף, ובכך אישר את ההחלטה לגבי האתלטים.
ענפי האולימפיאדה ותוצאותיהם > ג'ודו

יפן יפן צברה בתחריות הג'ודו את מרב המדליות, 12 בסך הכול ואת מרב מדליות הזהב, 3 בסך הכול ודורגה ראשונה בענף זה.
ענפי האולימפיאדה ותוצאותיהם > ג'ודו > נשים

קיילה האריסון (ארצות הברית ארצות הברית) הייתה הג'ודוקא אישה היחידה שהגנה על תוארה.
מאילינדה קלמנדי (קוסובו קוסובו) הייתה לאלופה האולימפית הקוסובנית הראשונה בהיסטוריה.
ענפי האולימפיאדה ותוצאותיהם > ג'ודו > גברים

טדי רינר (צרפת צרפת), היה הג'ודוקא גבר היחיד שהגן על תוארו.
ענפי האולימפיאדה ותוצאותיהם > היאבקות

רוסיה (רוסיה) זכתה ב-9 מדליות (4 זהב, 3 כסף ו-2 ארד) לפני יפן (יפן) שזכתה ב-7 מדליות (4 זהב, 3 כסף). כל מדליות הזהב של יפן הושגו בידי הנשים וכל מדליות הזהב של רוסיה הושגו בידי הגברים.
ענפי האולימפיאדה ותוצאותיהם > היאבקות > נשים (היאבקות חופשית)

קאורי איצ'ו (יפן יפן), הייתה לאישה הראשונה בהיסטוריה, בכל ענף ספורט שהוא, שזוכה בתואר אולימפי ארבע פעמים ברציפות.
סאורי יושידה (יפן יפן), ששאפה אף היא לזכות בתואר האולימפי בפעם הרביעית ברציפות, הפסידה במפתיע להלן מארוליס (ארצות הברית ארצות הברית), שהיה בסך הכול ההפסד השלישי שלה בקריירה, ונאלצה להסתפק במדליית כסף.
ענפי האולימפיאדה ותוצאותיהם > היאבקות > גברים (היאבקות יוונית-רומית)

מיכאין לופז (קובה קובה), זכה בפעם השלישית ברציפות בתואר האולימפי במשקל של 130 ק"ג.
רומן ולסוב (רוסיה רוסיה), זכה בפעם השנייה ברציפות בתואר האולימפי במשקל של 75 ק"ג.
ענפי האולימפיאדה ותוצאותיהם > הרמת משקולות > נשים

שיאי עולם
דנג וויי (הרפובליקה העממית של סין  סין) קבעה שיא עולם במשקל עד 63 ק"ג. כשהיא מרימה משקולות במשקל כולל של 262 ק"ג. באותה תחרות היא השיגה גם את שיא העולם בסגנון דחיקה כאשר דחקה 147 ק"ג.
ענפי האולימפיאדה ותוצאותיהם > הרמת משקולות > גברים

שיאי עולם
לונג צ'ינגצ'ואן (הרפובליקה העממית של סין  סין) קבע שיא עולם במשקל עד 56 ק"ג. כשהוא מרים משקולות במשקל כולל של 307 ק"ג.
ענפי האולימפיאדה ותוצאותיהם > התעמלות > התעמלות מכשירים > נשים

סימון ביילס (ארצות הברית ארצות הברית), זכתה בחמש מדליות, מהן ארבע מדליות זהב שמתוכן שלוש אישיות: קרב-רב, קפיצות וקרקע. מדליית ארד בקורה.
אלי רייזמן (ארצות הברית ארצות הברית), זכתה בשלוש מדליות, 1 זהב ו-2 כסף. מדליית זהב קבוצתית ומדליות כסף, בקרב רב ובקרקע.
ארצות הברית זכתה במדליית זהב בתחרות הקבוצתית לנשים בתוצאה של 184.897 נקודות ובפער של 8.209 נקודות מהמקום השני, הפער הגדול ביותר בגמר אולימפי, לפני רוסיה (176.688 נקודות) וסין (176.003 נקודות).
אוקסנה צ'וסוביטינה (אוזבקיסטן אוזבקיסטן), בת 41, השתתפה באולימפיאדה השביעית שלה (בעבר ייצגה במשחקים את חבר המדינות, רוסיה וגרמניה).
ענפי האולימפיאדה ותוצאותיהם > התעמלות > התעמלות מכשירים > גברים

מקס ויטלוק (בריטניה בריטניה), זכה ב-3 מדליות, 2 זהב ו-1 ארד. מדליות זהב בתחרות קרקע וסוס סמוכות. מדליית ארד בתחרות קרב-רב.
קוהיי אוצ'ימורה (יפן יפן), זכה בשתי מדליות זהב, בתחרות הקבוצתית ובקרב-רב.
אולג ורניאייב (אוקראינה אוקראינה), זכה בשתי מדליות, זהב וכסף. מדליית זהב במקבילים ומדליית כסף בקרב-רב.
סמיר איט סעיד (צרפת צרפת), שבר את רגלו בסיום תרגיל הקפיצות.
ענפי האולימפיאדה ותוצאותיהם > טניס > נשים > יחידות

מדליית זהב: מוניקה פויג (פוארטו ריקו פוארטו ריקו)
מדליית כסף: אנגליקה קרבר (גרמניה גרמניה)
מדליית ארד: פטרה קביטובה (צ'כיה צ'כיה)
ענפי האולימפיאדה ותוצאותיהם > טניס > נשים > זוגות

מדליית זהב: יקטרינה מקארובה וילנה וסנינה (רוסיה רוסיה)
ענפי האולימפיאדה ותוצאותיהם > טניס > גברים > יחידים

מדליית זהב: אנדי מארי (בריטניה בריטניה)
מדליית כסף: חואן מרטין דל פוטרו (ארגנטינה ארגנטינה)
מדליית ארד: קיי נישיקורי (יפן יפן)
ענפי האולימפיאדה ותוצאותיהם > טניס > גברים > זוגות

מדליית זהב: רפאל נדאל ומרק לופז (ספרד ספרד)
ענפי האולימפיאדה ותוצאותיהם > טניס > זוגות מעורבים

מדליית זהב: בת'אני מאטק-סנדס וג'ק סוק (ארצות הברית ארצות הברית)
ענפי האולימפיאדה ותוצאותיהם > ירי אולימפי

וירג'יניה תרשר (ארצות הברית ארצות הברית) זכתה במדליית הזהב הראשונה שחולקה במשחקים האולימפיים, בירי מ-10 מטר מרובה אוויר.
ענפי האולימפיאדה ותוצאותיהם > כדורגל

האלופה האולימפית נבחרת ארצות הברית בכדורגל נשים שזכתה 3 פעמים ברציפות במשחקים האולימפיים הודחה בשלב רבע הגמר על ידי נבחרת שוודיה בכדורגל נשים לאחר 1-1 בסיום 90 הדקות ובסיום ההארכה ולאחר הפסד: 4-3 בפנדלים, סיימה במקום חמישי ובכך איבדה את תוארה.
ענפי האולימפיאדה ותוצאותיהם > כדורסל

נבחרת ארצות הברית בכדורסל נשים זכתה בפעם השישית ברציפות במדליית הזהב, לאחר שניצחה את כל משחקיה בפער ממוצע של 37.3 נקודות.
ענפי האולימפיאדה ותוצאותיהם > כדורעף חופים > נשים

מדליית זהב: לורה לודוויג וקירה וולקנהורסט (גרמניה גרמניה)
מדליית כסף: אגתה בדנרצ'וק וברברה שיישס (ברזיל ברזיל)
מדליית ארד: אפריל רוס וקרי וולש ג'נינגס (ארצות הברית ארצות הברית)
ענפי האולימפיאדה ותוצאותיהם > כדורעף חופים > גברים

מדליית זהב: אליסון סרוטי וברונו אוסקר שמידט (ברזיל ברזיל)
מדליית כסף: דנילה לופו ופאולו ניקולאי (איטליה איטליה)
מדליית ארד: אלכסנדר בראואר ורוברט מאוסן (הולנד הולנד)
ענפי האולימפיאדה ותוצאותיהם > קפיצה למים

התחרויות התקיימו במרכז ספורט המים מריה לנק השוכן בבארה דה טיז'וקה, ריו דה ז'ניירו. התחרויות התקיימו בארבע קטגוריות: קפיצות ממקפצה בגובה 3 מטרים, קפיצות סינכרוניות ממקפצה בגובה 3 מטרים, קפיצות מפלטפורמה בגובה 10 מטרים וקפיצות סינכרוניות מפלטפורמה בגובה 10 מטרים. בכל קטגוריה התקיימו תחרויות נפרדות לגברים ולנשים, סה"כ התקיימו שמונה תחרויות שונות.
סין הובילה ברוב התחרויות וקטפה 7 מתוך 8 מדליות הזהב.
במהלך היום השלישי לתחרויות הפכו מי הבריכה לירוקים. בתחילה טענו המארגנים כי מדובר באצות שגדלו במים עקב תנאי החום והחוסר ברוח בבריכה. ההסבר לא הניח את הדעת, שכן המים בבריכה הסמוכה בה נערכו משחקי הכדורמים נותרו כחולים. לבסוף הודו המארגנים כי השינוי בצבע נבע מכך שלבריכה נשפכו 160 ליטר של מימן על-חמצני. לאחר מכן נשאבו המים והוחלפו במים חדשים.
ענפי האולימפיאדה ותוצאותיהם > קשתות > שיאי עולם

בתחרות המוקדמות בחץ וקשת נקבע שיא עולם חדש, שיא העולם הראשון באולימפיאדה על ידי קים וו-ג'ין (קוריאה הדרומית קוריאה הדרומית).
ענפי האולימפיאדה ותוצאותיהם > קשתות > אירועים מיוחדים

זהרא נמאטי עשתה היסטוריה על ידי הבטחת השתתפותה גם במשחקים האולימפיים וגם במשחקים הפראלימפיים בקיץ 2016.
ענפי האולימפיאדה ותוצאותיהם > שחייה > שיאי עולם

7 שיאי עולם חדשים נקבעו בתחרויות השחייה, 5 לנשים ו-2 לגברים. נוסף לכך, נקבעו 13 שיאים אולימפיים חדשים, 10 לנשים ו-3 לגברים.
ענפי האולימפיאדה ותוצאותיהם > שחייה > השחייניות הבולטות

קייטי לדקי (ארצות הברית ארצות הברית), זכתה ב-5 מדליות: 3 מדליות זהב אישיות, מדליית זהב ומדליית כסף במשחי השליחות. נוסף לכך היא קבעה שני שיאי עולם חדשים.
קטינקה הוסו (הונגריה הונגריה), זכתה ב-3 מדליות זהב אישיות וקבעה שיא עולם חדש.